
„Feje tetején áll a világ”

Általános Iskolások

XVI. Országos Vizuális Versenye
A Művelt Ifjúságért Alapítvány
a Nemzeti Tehetség Program támogatásával

komplex vizuális művészeti versenyt hirdet
az általános iskolák
alsó és felső tagozaton tanuló diákjai számára.
A kétfordulós, tematikus verseny célja a vizuális művészetek, a vizuális kultúra tantárgy tágabb értelmezésének ösztönzése, a vizuális kifejezés műfaji határainak kiterjesztése, s azon fiatal tehetségek felkutatása, akik a világról alkotott gondolataikat rajzolás-festéssel, valamint újszerű technikákkal és eszközökkel is ki tudják fejezni.
A versenyt négy korcsoportban hirdetjük meg: (nevezési díj nincs)

1. általános iskola 1-2. évfolyam

2. általános iskola 3-4. évfolyam

3. általános iskola 5-6. évfolyam
4. általános iskola (és „kisgimnázium”) 7-8. évfolyam

„Feje tetején áll a világ”
Idei témaválasztásunkat a mindennapjainkban is megjelenő, számunkra ugyanakkor szokatlan, újszerű, talán néha kissé „nyakatekert” jelenségek megtapasztalása ihlette. A teremtett világ sokszínűségéből adódóan nem egyformán látjuk környezetünket, a mégoly kézzelfogható dolgokat sem. Más-más nézőpont, világról alkotott kép jellemez bennünket, ezért izgalmas játék lehet időnként beleképzelni magunkat társaink, a körülöttünk élő emberek vagy akár az állatvilág képviselőinek szemszögébe. Képzeld el, hogyan látja a világot a vakond vagy éppen a madár a magasban. Mi lenne, ha a feje tetejére állított világban a házak az égből lógnának, az állatok a fejük tetején járnának, az égbolt a vízben úszna, az emberek repülnének?
Négyzetes vagy kör formátumú alkotásokban tárjatok fel egy sajátos, meseszerű világot, melyben elmosódik idő és tér, a különböző nézőpontok egyidejűleg, a hagyományostól eltérő módon lehetnek jelen!

A feltöltéshez Google-regisztrációra van szükség. A pályamű feltöltésénél a fájl nevét az alábbi formában kérjük megadni: vezetéknév_keresztnév_iskola rövid neve (pl.: balazsfenyi_anna._ekke)

1-2. évfolyam:1-2.évf.
3-4. évfolyam: 3-4.évf.
5-6. évfolyam: 5-6.évf.
7-8. évfolyam: 7-8.évf.
A téma szabadon választott technikával feldolgozható, de egyedi, kreatív megoldásokat várunk! Az első forduló pályaműveit elektronikus úton kérjük beküldeni. Az alkotásokról jó minőségű, lehetőleg minimum 300 dpi felbontású fotódokumentáció készítendő, a reprodukciókat jpg formátumú képként kell feltölteni a korcsoportonként közzétett link segítségével elérhető felületre.
Az első fordulóra beküldött pályamunkák értékelése után korcsoportonként 25-20 (összesen 90) versenyző kerül a döntőbe. A pályamunkák megoszlását és színvonalát figyelembe véve a zsűrinek joga van a korcsoportok közötti arányok megváltoztatására.
A verseny zsűrizési feladatát képzőművészekből és jegyzőből álló 3 tagú független bizottság látja el, az egységes szemlélet és a folyamatosság biztosítása érdekében mindkét fordulóban ugyanazok a tagok.
Minden tanuló egy alkotással nevezhet.
A második, döntő fordulót Egerben rendezzük, az Eszterházy Károly Katolikus Egyetem Gyakorló Általános Iskola, Gimnázium, Alapfokú Művészeti Iskola és Technikum termeiben.
Az első forduló eredeti pályamunkáit a döntő forduló napján (paszpartu nélkül) névvel, életkorral és a pályázó iskolájának adataival ellátva kell benyújtani.

A döntőre saját eszközeiket, anyagaikat hozzák magukkal a versenyzők! Iskolánk a papírokat biztosítja. Szükség esetén alapvető rajzeszközökkel tudjuk segíteni a versenyzők munkáját.
Az utazás költsége a nevező iskolát terheli.
A döntő feladatainak értékelése után – a két forduló eredményeinek összesítésével – a zsűri sorrendet állapít meg, műfaji kategóriánként és korcsoportonként 4-4 (összesen 16) helyezést adunk ki. Minden versenyzőt emléklappal, a díjazottakat oklevéllel és könyvekkel, művészeti eszközökkel jutalmazzuk. A verseny alkotásaiból kiállítást rendezünk, és a munkák reprodukcióit közzétesszük az alapítvány honlapján, valamint színes, nyomtatott katalógusban, amelyből a döntő minden versenyzője egy-egy példányt kap.
A verseny ütemezése, nevezési és beküldési határidők:

Nevezés: a feltöltéssel együtt a meghirdetéstől folyamatosan 2027. 01.15-ig
Az első forduló pályaműveinek beérkezési határideje: 2027. 01.15.
A továbbjutók értesítése és a döntő programjának ismertetése: 2027. 01. 22-ig.
A döntő tervezett időpontja: 2027. február
Az eredményhirdetés, díjkiosztás és a kiállítás várható időpontja: 2027. március
 Várható helyszíne: a Líceum aulája, Eger, Eszterházy tér 1.
Az időpontokról az első fordulót követően tájékoztatást adunk.
További felvilágosítást ad Balázs-Fényi Anna versenyszervező: 
balazs.fenyi.anna@gyakorlo1.uni-eszterhazy.hu
balazs.fenyi.anna@uni-eszterhazy.hu

„Feje tetején áll a világ”
Általános Iskolások
XVI. Országos Vizuális Versenye
NEVEZÉSI LAP

A VERSENYZŐ

	Neve
	

	Iskolai évfolyama
	Születési ideje (év, hó, nap)
	
	

	Felkészítő tanárának neve
	

	Felkészítő tanárának email címe
	

	Felkészítő tanárának telefonszáma
	


(A táblázat sorai bővíthetők!)

A NEVEZŐ ISKOLA

	Neve
	

	OM azonosítója
	

	Címe
	

	Telefon/fax
	

	E-mail
	

	A kísérő tanár neve, elérhetősége
	


Alulírott a nevezési lap beküldésével nyilatkozom, hogy a versenykiírásban foglaltakat elfogadom.

Dátum: ....................................................................

…………………………………………………………..
felkészítő tanár 
Beküldési határidő: 2027. január 15.
Kérjük a feltöltéssel egyidőben az alábbi címre elküldeni!

cím: balazs.fenyi.anna@gyakorlo1.uni-eszterhazy.hu

